钦定古今图书集成/明伦汇编/皇极典/第224卷 > 《贺圣节表》邓文原
## 钦定古今图书集成/明伦汇编/皇极典/第224卷 > 《贺圣节表》邓文原

天开景运，笃有道之曾孙。电绕神枢，受介福于王母。
觚棱瑞霭，阊阖胪传。〈中贺〉恭惟皇帝陛下，诞绍鸿图，
丕承骏命。至仁育物，得秋而万宝成；盛德在躬，居所
而众星拱。当立经陈纪之始，为施仁发政之规。郊庙
肇禋，朝野胥乐。臣等名叨玉署，目极璇霄。广“文王有
声”之诗，载歌律吕；衍殷宗无逸之寿，虔祝华嵩。